|  |
| --- |
| **Objekta higiēniskais novērtējums** |
| Rīgā |

|  |
| --- |
| 04.03.2022 |
| 1. **Objekta nosaukums**: Rīgas 64. vidusskolas sākumskola | |
| **2. Objekta īpašnieks:** Rīgas domes Īpašuma departaments, reģ. Nr. 90011524360 | |
| **3. Objekta adrese:** Burtnieku iela 34, Rīga | |
| **4. Novērtēšanu veica:** 23.02.2022. higiēnas ārste Anna Staņēviča | |
| **5. Novērtēšanā piedalījās:** Rīgas 64. vidusskolas direktora vietnieks saimnieciski administratīvajā darbā Jānis Kaktiņs | |
| **6. Konstatēts:**  **6.1. Vispārīgās ziņas par objektu/ objekta raksturojums**  Rīgas 64. vidusskolas sākumskola (turpmāk – sākumskola) izvietota speciāli šim nolūkam projektēta un izbūvēta ēkā Burtnieku ielā 34, Rīgā. 1917. gadā ēka tika renovēta un skolai pieguļošajā teritorijā iekārtots daudzfunkcionāls sporta laukums. Saskaņā ar Veselības inspekcijas Sabiedrības veselības kontroles nodaļas 07.02.2018. kontroles aktu Nr. 00094318 objekts pilnībā atbilst kontroles aktā vērtēto normatīvo aktu prasībām. Pašlaik sākumskolā mācās - 540 skolēni no 1 līdz 4 klasei. Kopā 18 klases, katrā klasē ir 29-30 skolēni. Sākumskolas telpu sastāvs: cokolstāvs – virtuves telpu bloks (virtuve ar palīgtelpām, ēdamzāle, sadzīves telpas personālam); garderobe skolēniem; nodarbību telpu bloks (mājturības kabineti, sporta un vingrošanas zāle ar palīgtelpām, 2 garderobes telpas ar dušām atsevišķi zēniem un meitēniem (3 dušas ierīces ar starpsienas pie katras ģērbtuves), bibliotēka ar lasītavu, medmāsas kabinets); 1. stāvs – administrācijas telpu bloks (direktora kabinets, skolotāju telpa un palīgtelpas), mācību klases; 2. stāvā – mācību klases, 3. stāvs – mācību klases un aktu zāle; 4. stāvā – tehniskas telpas. Skolas telpu sastāvs atbilst 2002. gada 27. decembra MK noteikumu Nr.610 „Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” ( turpmāk -Noteikumi) 19. p. prasībām. Minimālā platība viena izglītojamā vietai atbilst Noteikumu 24. punkta prasībām. Ir žalūzijas visās mācību telpās, kuras izvietotas dienvidu pusē. Katrā stāvā atrodas tualetes telpas atsevišķi zēniem un meitenēm, kā arī skolas personālam un cilvēkiem ar īpašām vajadzībām. Apstākļi personīgās higiēnas ievērošanai ir nodrošināti. Sanitārtehniskās iekārtas tualešu telpās ir darba kārtībā. Tualetēs ir papīrs, mazgāšanas līdzekļi un roku žāvēšanas ierīces. Sanitāro iekārtu skaits atbilst 19.10.2021. noteikumiem Nr. 693 “Būvju vispārīgo prasību būvnormatīvs LBN 200-21” 3. pielikuma prasībām. Sākumskolas telpu kopējā platība – 5064,6 m², telpu griestu augstums 2,7 m - 2,9 m, palīgtelpās/tehniskās telpās 2,2 m - 2,40 m, sporta zālē – 8,3 m. Pedagogu skaits – 49, obligātās medicīniskās apskates veiktas savlaicīgi. Ēdināšana paredzēta uz vietas. Ēdiena gatavošanu nodrošina SIA „Baltic Restaurants Latvia” (reģistrācijas Nr. 40003556833).  **6.2. Iekštelpu virsmu apdare**  Telpu iekšējai apdarei ir izmantoti telpu nozīmei atbilstošie, cilvēku veselībai nekaitīgi apdares materiāli (krāsojums, flīzes, linolejs).  **6.3. Apgaismojums**  Ir nodrošināts gan dabiskais, gan mākslīgais apgaismojums visās mācību telpās. Gaismas izkliede mācību telpās ir vienmērīga. Ir uzrādīti 16.03.2021. iekštelpu apgaismojumu mērījumi (mērījumu veicējs SIA “FN Serviss”). Iekštelpu apgaismojums sākumskolas telpās atbilst Ministru kabineta 2002. gada 27. decembra noteikumu Nr. 610 „Higiēnas prasības izglītības iestādēm, kas īsteno vispārējās pamatizglītības, vispārējās vides izglītības, profesionālās pamatizglītības, arodizglītības vai profesionālās vidējās izglītības programmas” 2. pielikuma prasībām.  **6.4. Siltumapgāde**  Ēkas apkures sistēma ir pieslēgta pilsētas centralizētajiem tīkliem. Telpās ir uzstādīti apkures radiatori.  **6.5. Gaisa apmaiņa**  Telpu vēdināšana dabiskā caur logiem un durvīm un mehāniskā pieplūdes- nosūces ventilācijas sistēmas ar klimatkontroli. Telpās ir uzstādīti gaisa temperatūras termometri. Temperatūras režīms telpās atbilstošs. Pārbaudes brīdī tika konstatēts, ka sākumskola telpās netiek nodrošināts CO2 koncentrācijas monitorings.  **6.6. Ūdens apgāde**  Ēkas ūdens apgādes sistēma ir pieslēgta centralizētajiem tīkliem.  **6.7. Kanalizācijas sistēma**  Ēkas kanalizācija ar pieslēgumucentralizētajiem tīkliem.   * 1. **Teritorijas labiekārtošana**   Skolas teritorija ir labiekārtota un nožogota. Slēgti atkritumu konteineri atrodas iekšpagalmā. Teritorijā ir izveidots futbola laukums, divi multifunkcionālie laukumi, skrejceļi ar gumijotu segumu, uzstādītas jaunas rotaļu un ielu vingrošanas iekārtas. Pēc skolas dienas beigām, sporta laukums ir pieejams arī apkārtējo māju iedzīvotājiem.  **6.9. Vides pieejamība**  Vides pieejamība ir nodrošināta: ir atsevišķā ieeja personām ar īpašām vajadzībām tieši no ielas uz jaunizbūvētu liftu. Ieeja ir viena līmenī ar ietvi. Pārvarēšanai pa stāviem nodrošina lifts. Katrā stāvā ir tualetes telpa ar atbilstošu aprīkojumu cilvēkiem ar īpašām vajadzībām.  **6.10.Riska faktoru novērtēšana un cita informācija**  Sākumskolas telpu sanitāri higiēniskais stāvoklis ir apmierinošs. Sākumskolā ir izstrādāta sistēma telpu uzkopšanai un dezinfekcijai, ievērojot higiēnas prasības. Katrā stāvā ir apkopējas telpa ar atbilstošu aprīkojumu un inventāru. Ēkas cokolstāvā atrodas noliktava/mazgāšanas telpa dezinfekcijas līdzekļu glabāšanai un dozēšanai, kā arī uzkopšanas inventāra (lupatu) mazgāšanai. | |
| **7**. **Slēdziens**  Objekts “Rīgas 64. vidusskolas sākumskola” Burtnieku ielā 34, Rīgāatbilst higiēnas prasībām. | |
| 1. **Rekomendējamie pasākumi**   - darbā ievērot Ministru kabineta 2002. gada 27. decembra noteikumu Nr. 610 „Higiēnas prasības izglītības iestādēm, kas īsteno vispārējās pamatizglītības, vispārējās vides izglītības, profesionālās pamatizglītības, arodizglītības vai profesionālās vidējās izglītības programmas” prasības;  - sakarā ar situāciju valstī, kas saistīta ar Covid – 19 vīrusa uzliesmojumu Eiropā un visā pasaulē, objekta darbības laikā ievērot 28. 09.2021. MK noteikumu Nr. 662  “Epidemioloģiskās drošības pasākumi Covid-19 infekcijas izplatības ierobežošanai” prasības;  - turpmāk sākumskolas telpu ekspluatācijas laikā nodrošināt CO2 koncentrācijas kontroli. | |

Sabiedrības veselības departamenta

Higiēnas novērtēšanas nodaļas higiēnas ārste Anna Staņēviča

Anna Staņēviča 67081537,

anna.stanevica@vi.gov.lv